NaiveNeuron/SloPal huggingface dataset:
Pčolinský, Peter, podpredseda NR SR (2023-02-08):
Dávam teraz slovo spravodajkyni, ktorú určil navrhnutý gestorský výbor pre sociálne veci, poslankyni Kataríne Hatrákovej.
Sulík, Richard, podpredseda vlády a minister hospodárstva SR (2020-09-16):
Ďakujem pekne. Dámy a páni, dobrý deň prajem, to, čo teraz budem hovoriť, je suchá úradníčtina. Ide o transpozíciu, o implementáciu nariadenia Európskeho parlamentu, a preto mi to dovoľte od slova do slova prečítať, je to stručné a aspoň nič nepokazím. Vládny návrh zákona bol vypracovaný z dôvodu potreby implementácie nariadenia Európskeho parlamentu a Rady č. 2017/821 zo 17. mája 2017, ktorým sa ustanovujú povinnosti náležitej starostlivosti v dodávateľskom reťazci dovozcov Únie dovážajúcich cín, tantal a volfrám, ich rudy a ešte aj zlato s pôvodom v oblastiach zasiahnutých konfliktom a vo vysoko rizikových oblastiach. Predmetné nariadenie EÚ č. 2017/821 je záväzné v celom rozsahu a priamo uplatniteľné vo všetkých členských štátoch EÚ. Jeho čiastočná účinnosť je od 9. júna 2017 a úplnú účinnosť nadobudne od 1. januára 2021, samozrejme, ak schválite tento návrh zákona. Návrh zákona určuje orgány zodpovedné za primerané a účinné presadzovanie ustanovení nariadenia EÚ č. 2017/821 v podmienkach Slovenskej republiky a tiež sankcie uložené za porušenie povinností vyplývajúcich z nariadenia EÚ ako primárneho aktu komunitárneho práva. Materiál nemá vplyv na rozpočet verejnej správy ani podnikateľské prostredie, nemá sociálne vplyvy ani vplyvy na životné prostredie, ani na informatizáciu spoločnosti, ani na služby verejnej správy pre občana a nemá ani vplyv na manželstvo, rodičovstvo a rodinu. Takže toto je ukážka bezkonfliktného zákona. Návrh nebol predmetom vnútrokomunitárneho pripomienkového konania. No poprosím, vážený predsedajúci, o pod... teda poprosím vás, vážení poslanci, o podporu tohto zákona a predsedajúceho poprosím o otvorenie rozpravy.
Laurenčík, Milan, podpredseda NR SR (2022-06-24):
S faktickou poznámkou pán poslanec Milan Mazurek.
Hrnčiar, Andrej, podpredseda NR SR (2016-05-19):
Ďakujem. Takže prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov . Návrh zákona je pod tlačou 67, návrh na jeho pridelenie na prerokovanie výborom je v rozhodnutí č. 66. Dávam slovo poslancovi Jozefovi Mihálovi, aby za skupinu poslancov návrh zákona uviedol. Nech sa páči, pán poslanec.
Paška, Pavol, predseda NR SR (2013-10-16):
Hlasujeme. (Hlasovanie.) 140 prítomných, 127 bolo za, 1 proti, 12 sa zdržalo. Návrhy sme schválili. Pán poslanec Babič uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov . Je to tlač 664.
Pellegrini, Peter, predseda NR SR (2023-12-18):
Pán poslanec Hargaš.
Paška, Pavol, predseda NR SR (2013-12-05):
Ďakujem pekne. Pán predseda výboru Huba.
J. Vaľová, poslankyňa: (2009-12-02):
Táto novela rieši aj situáciu, ak zamestnankyňa v rozhodujúcom období nemala žiaden príjem, ktorý by bol vymeriavacím základom na platenie poistného, na poistenie v nezamestnanosti, napr. aj z dôvodu toho, že mala dve deti po sebe, teda už aj dlhšie obdobie bola doma. V tomto zákone, ako ďalej viete, sa vychádza v ústrety podnikateľským subjektom, a to z toho dôvodu, že majú zjednodušenie administratívnych povinností. Z dôvodu, že ako samostatne zárobkovo činné osoby sú povinné k 1. júlu príslušného kalendárneho roku predkladať Sociálnej poisťovni výpis z daňového priznania, sa navrhuje, aby samostatne zárobkovo činné osoby v daňovom priznaní vykazovali aj údaj o obdobiach výkonu samostatnej zárobkovej činnosti. Údaje z daňového priznania oznámi Daňové riaditeľstvo Sociálnej poisťovni. Navrhovaným riešením sa odbremení aj Sociálna poisťovňa, aj samostatne zárobkovo činné osoby, ktoré nebudú musieť osobne k 1. júlu predkladať výpisy z daňového priznania, čím sa odstráni nápor a dlhé rady pred pobočkami Sociálnej poisťovne. A ďalšou legislatívnou úpravou, ktorá je, je prenos poistenia, čo sa týka zamestnancov Európskych spoločenstiev. Ak dovolíte, keďže mám slovo, chcela by som si uplatniť aj pozmeňujúci návrh, ktorý vlastne vyplýva... (Vystúpenie prerušené predsedajúcim.)
Mičovský, Ján, poslanec NR SR (2015-06-15):
Ďakujem pekne, pán predseda. Ďakujem pekne aj mojim kolegom za ich faktické poznámky a využijem tento priestor na to, aby som pána špeciálneho prokurátora Kováčika aj z tohto miesta poprosil, aby jednoducho tento deň, ktorý je vlastne preňho nádejou a šancou, aby tento deň využil a tu nádej a šancu použil. Nič neni ešte skončené, problém je živý, vyšetruje sa. Možno naozaj veci sú zložitejšie, ako si všetci tu myslíme. Ale stále má možnosť vyriešiť tú hlavnú vec, ktorú som spomenul aj vo svojom prejave, a to odblokovať korunného svedka. Poprosím vás, pán Kováčik, konajte tak. Je to naozaj potrebné a je v tom šanca pre vás i pre krajinu.
Žiga, Peter, podpredseda NR SR (2024-05-02):
Pán poslanec Szalay.
Číž, Miroslav, podpredseda NR SR (2015-03-24):
Ďakujem. Spravodajcom, ktorého navrhol gestorský výbor, je pani poslankyňa Monika Gibalová. Má slovo.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme o návrhoch pána poslanca Zelníka a pána poslanca Bastrnáka (vyslovené správne s dôrazom na hlásku „s“, a to „Baštrnáka“). (Hlasovanie.) Prítomných 139, za 122, zdržalo sa 17 poslancov. Konštatujem, že tento návrh bol schválený. Nech sa páči.
Mičovský, Ján, poslanec NR SR (2014-01-30):
Ďakujem za slovo, vážená pani podpredsedníčka. Mrzí ma, že som nenašiel vhodnejšie slová, pretože ja som sa nechcel pustiť do toho, kto kde kedy čo komu zakázal. To bol iba dôsledok. Ja som chcel ukázať a poukázať a poprosiť, aby sme konečne urobili isté pokánie zľava, sprava a povedali si, ak sme toho schopní, ak to ozaj myslíme úprimne, že musíme odblokovať mechanizmy, ktoré ľuďom ukážu, že tento štát môže fungovať spravodlivo, že môžeme tých, ktorí dokážu vybočiť z radu a povedať, že tadiaľto cesta nevedie, aj vypočuť, aj uznať ich pravdu. Padni komu, padni, nech to stojí, čo to stojí, spytujem sa, prečo to nevieme urobiť. Bojím sa, že môže byť odpoveď aj taká, že by sme to aj chceli, ale nemôžeme urobiť, pretože domino efekt by mohol nastať priveľký, ale vari to nebude až tak zlé. Takže veľmi pekne prosím, aby sme nechápali diskusiu o pani ombudsmanke s tým, do akej miery ona využila či nevyužila alebo porušila zákon, ale aby sme ju chápali ako symbol, že ak takýto vysoký ústavný predstaviteľ nebude mať právo kdekoľvek otvorene rozprávať so svojimi kolegami ústavnými, činiteľmi o vážnych problémoch, tak potom šanca, že by sme tie mechanizmy dokázali oživiť tak, aby krajina fungovala spravodlivo, sa bude blížiť k nule. O toto mi išlo. Ďakujem.
Beblavý, Miroslav, poslanec NR SR (2014-12-09):
Ďakujem, pani predsedajúca. Toto je posledný z toho pomerne rozsiahleho balíka, ale naozaj maličkých, krátkych zákonov, ktoré riešia praktické problémy samosprávy vo vzťahu služby občanovi. Tento sa týka integrovanej dopravy, kde na niektorých miestach na Slovensku už začal pohyb smerom k tomu, aby sa rôzne typy dopravy integrovali, autobusová, mestská, prímestská, železničná smerom k tomu, aby povedzme jeden lístok mohol platiť na viacerých z nich, alebo aby aj sa koordinovali harmonogramy. V tej praxi to naráža na jeden praktický problém, že ak je takáto integrovaná doprava založená ako obchodná spoločnosť, čo i len vlastnená tými jednotlivými subjektmi, povedzme obcou a VÚC, tak takáto právnická osoba zo zákona nemá prístup k dátam, k dopravných dátam, ktoré zbierajú orgány verejnej moci na tom území. To znamená, že vlastne mala by koordinovať tú dopravu, ale nevie sa dostať k údajom, ktoré tie orgány verejnej moci majú. Preto navrhujeme jednoduchú novelu, navrhujem, pardon, jednoduchú novelu, aby orgány verejnej moci takejto spoločnosti v integrovanej doprave tie údaje, ktoré ona potrebuje pre svoje fungovanie, poskytli. Ďakujem veľmi pekne.
Hrušovský, Pavol, podpredseda NR SR (2011-02-01):
Pán poslanec Pavol Abrhan.
Jánoš, Vladimír, poslanec NR SR (2013-03-20):
Ďakujem pekne za slovo. Pán poslanec, nie celkom dobre som rozumel niektorým veciam, ktoré vo vašom príspevku odzneli. Na jednej strane sa bránite povinnostiam ako predstaviteľ mesta, ako primátor mesta, bránite sa povinnostiam, ktoré z tohto zákona mestám a obciam určite budú vyplývať. Na druhej strane sa môžeme spýtať: Kto vyberá daň za zvieratá, za psa? Myslím si, že mestá a obce. Takže na toto ste trošku pozabudli. Ak vyberáte, alebo ak mestá a obce vyberajú daň za zviera, za zvieratá, aj za psov, tak si myslím, že určité povinnosti im z tohto vyplývajú. Minimálne také, že evidencia by mala byť v poriadku. Keď ste spomínali to, že sa túlajú psy, ako myslím si, že kto má do týchto vecí zasahovať, ak nie mesto, ak to je na teritóriu miest a obcí? Myslím si, že v prvom rade musí samospráva zakročiť a spraviť si poriadok v týchto veciach. Ale čo ma viacej zarazilo, to bola skutočnosť, že ste sa zamýšľali a kládli ste otázku do pléna, že či sa zamýšľame nad tým, aká bude psychika pitbulla alebo psa, ktorý bude na vôdzke. A opýtali ste sa na druhej strane, aká je psychika napríklad matky, ktorá ide s dieťaťom po parku a vedľa nej prebehne stádo pitbullov alebo vlčiakov? A ich majiteľ sa spoza kríka usmieva a má z toho obrovskú radosť, ako vystrašil bezbranné deti, ako vystrašil bezmocnú matku dieťaťa, ktorá sa nemá šancu nejakým spôsobom brániť a iba tŕpne a možno sa modlí, aby ten pes nezaútočil na jej dieťa a nerozhrýzol ho?! Takže myslím si, že skôr nad tým, ako sa zamýšľať nad psychikou poblázneného pitbulla alebo nejakého agresívneho psa, je skôr zamýšľať sa nad psychikou a obavami bežných ľudí, ktorí sa s takouto problematikou stretávajú v mestských parkoch, v obecných parkoch. Takže treba prehodnotiť tento postoj. A ja v závere by som snáď len poďakoval ministerstvu, že sa touto problematikou vážne zaoberalo a predložilo takýto vládny návrh zákona. Ďakujem.
Ďuriš Nicholsonová, Lucia, podpredsedníčka NR SR (2018-09-14):
Spravodajca pri tomto bode bude pán poslanec Jozef Rajtár ako poslanec navrhnutý gestorským výborom pre financie a rozpočet. Nech sa páči.
A. Belousovová, podpredsedníčka NR SR: (2006-12-06):
Prerušujem rokovanie o tomto bode programu. A keďže podľa schváleného programu bude nasledovať hlasovanie alebo dohody, vyhlasujem teraz 10-minútovú prestávku. Ešte predtým požiadal o slovo predseda Národnej rady.
Krištúfková, Petra, poslankyňa NR SR (2020-09-23):
(Začiatok reakcie zaznel mimo mikrofónu.) ... akú vtedy avizoval váš minister pán Richter. Presne taká, keď pred výborom, kedy pán poslanec Vážny priniesol túto fixnú tabuľku, ktorá bola chybná, a kedy ste sľubovali týmto ženám, že tento problém odstránite. To bolo v septembri 2019. Presne tú, stačí si pozrieť záznamy vášho pána ministra. Je to presne tá istá suma. Určite viete, lebo vy sám osobne ste to týmto ženám sľuboval. Ja osobne som bola za vami a bola som vás prosiť, že som opozičný poslanec a je mi jasné, že jednoducho to nepretlačím, a či by ste tie ženy nevypočuli. Že je ich 110-tisíc, je ich 140-, lebo to číslo dneska viem presne. To znamená, je to presne tá suma, ktorú hovoril váš pán minister Richter pred výborom, keď ste prijali tú fixnú tabuľku, ktorá bola chybná, takže to číslo sa nezmenilo. Samozrejme, že je to, je to, je to dohodnuté, tá suma sa našla. To znamená, mňa len mrzí, že ste to neurobili vtedy, lebo by nám nevznikli tie tri kategórie žien, ktoré vznikli. To znamená tie ženy, kde nebol naplnený ústavný princíp a tie ženy už odišli do toho dôchodku.
P. Paška, predseda NR SR: (2009-04-16):
Dávam teraz možnosť prihlásiť sa do rozpravy ústne. Končím možnosť sa prihlásiť. (Ruch v pléne.) Pán poslanec Minárik – do rozpravy. Poprosím vás, páni poslanci.
Bugár, Béla, podpredseda NR SR (2016-04-21):
Pán poslanec Krajniak.
Baránik, Alojz, poslanec NR SR (2016-10-20):
Ďakujem. K tomuto by som uviedol, že v rozpore s tým, čo by sa tu mohlo zdať, toto nie je náhoda, že táto zákonná úprava sa takto vyvíjala. Som presvedčený, že polícia si – a iné orgány činné v trestnom konaní – si tu jednoducho zjednodušili prácu, pretože viem zo skúseností z Českej republiky, že tieto trestné činy sa veľmi nepríjemne stíhajú, pretože celospoločenský názor je rozpoltený, pretože sa jedná o mladých ľudí, ktorí sa dostali na nejaké scestie, ale stíhať sa musia, a preto, ako to už u nás býva, si polícia a prokuratúra problém vyriešili tak, že ho neriešia. Povedali, že škodu malú nevedia určiť, čo, samozrejme, je hlúpa výhovorka. Takto to u nás funguje. Ďakujem.
Mizík, Stanislav, poslanec NR SR (2017-06-20):
Ďakujem za slovo. Vážený pán predsedajúci, v rozprave vystúpil jeden poslanec. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
P. Hrušovský, predseda NR SR: (2003-09-24):
(Hlasovanie.) Prítomných je 116 poslancov, za 75, proti 1, zdržalo sa 38, nehlasovali 2. Návrh sme schválili. Prosím, ďalší návrh. Ľ. Navrátilová, poslankyňa: Druhý návrh predložil pán poslanec Hrdlička, ale vzhľadom na to, že sme už schválili isté ustanovenie v zákone o sociálnom poistení, v tomto okamihu nie je potrebné o tom hlasovať.
Figeľ, Ján, podpredseda NR SR (2015-05-22):
Ešte by som poprosil pána navrhovateľa Csicsaia, aby zaujal miesto pre navrhovateľov. Pokračujte, nech sa páči.
P. Miššík, poslanec: (2007-09-19):
No aj keď tu nie je, uvediem dve veci, ktoré má trošku vyrušili a na ktoré musím reagovať. V prvom rade je to prirovnanie, že Winston Churchill vyhral vojnu, urobil dobre Veľkej Británii a potom prehral voľby. Žiaľbohu, stáva sa to. Stáva sa to a stalo sa to aj u nás, my sme osem rokov vládli, dostali sme Slovensko do Európskej únie, do NATO a boli sme veľmi úspešní, napriek tomu sme voľby nevyhrali. Ale snažíme sa konať tak, aby sme tomuto národu pomáhali. No a napriek tomu, že tu pán podpredseda nie je, by som sa ho rád ešte spýtal, že kde sú tie peniaze, ktoré si naši rodičia ukladali počas 40 rokov komunizmu. Ďakujem.
Petrák, Ľubomír, poslanec NR SR (2018-02-13):
Ďakujem pekne. Pán kolega Simon, no, jediná vec, ktorá bola na tomto zákone populistická, bolo vaše vystúpenie. Je veľmi zaujímavé, že my sme rokovali o zákone o službách zamestnanosti takmer jeden celý deň. Druhý deň sme mali rokovanie o návrhu Zákonníka práce. Vy ste sa nezúčastnil ani jednej rozpravy a teraz vystúpite a tvárite sa, že idete spasiť zemeguľu. Jediné populistické na týchto návrhoch zákonov je toto vaše vystúpenie. Ďakujem.
Grendel, Gábor, podpredseda NR SR (2022-02-03):
Do rozpravy sa teraz hlási najprv pán spravodajca. Zapnite, prosím, mikrofón pánovi poslancovi Drdulovi.
Laššáková, Jana, podpredsedníčka NR SR (2013-06-18):
Pán poslanec Poliačik, nech sa páči.
Hrušovský, Pavol, podpredseda NR SR (2011-03-24):
Hlasujeme, páni poslanci. (Hlasovanie.) 145 prítomných, 78 za, 67 sa zdržalo. Národná rada Slovenskej republiky vládny návrh zákona schválila. Pán poslanec Pado ako spoločný spravodajca požiadal vzhľadom na podané pozmeňujúce návrhy, aby ešte gestorský výbor sa mohol nimi zaoberať, o hlasovanie na zajtrajší deň. Má na to ako spravodajca oprávnenie. Nech sa páči, pán poslanec Somogyi, o predloženie návrhov hlasovaní k prerokovávanému návrhu poslancov Národnej rady Slovenskej republiky Štefana Kužmu a Martina Pada na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov . ktorý prerokovávame ako tlač 183. Pán poslanec, prosím o návrhy.
P. Paška, predseda NR SR: (2006-10-20):
Pani poslankyne, páni poslanci, vzhľadom na to, že vznikli nejasnosti pri druhom hlasovaní pri schvaľovaní bodov spoločnej správy, chcem sa opýtať, a budeme hlasovať teraz o tom, či budeme toto hlasovanie opakovať. (Súhlasná reakcia pléna.) Prezentujeme sa a hlasujeme. (Hlasovanie.) 126 prítomných, 123 za, 1 proti, 1 sa zdržal, 1 nehlasoval. Konštatujem, že budeme opakovať druhé hlasovanie o bodoch spoločnej správy. Chcem sa poďakovať, vážené dámy, vážení páni, za váš prístup. Pani spravodajkyňa, budeme opakovať hlasovanie o bodoch spoločnej správy. Druhé hlasovanie.
Pellegrini, Peter, predseda NR SR (2023-12-22):
Ďakujem pekne. Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa teda, kto sa do rozpravy hlási? Dvaja páni poslanci. Končím možnosť prihlásiť sa do rozpravy. Ako prvý, pán poslanec Hlina. (Opätovné otvorenie rokovania o návrhu rozpočtu Ústavu pamäti národa na rok 2024 , tlač 23.)
Blaha, Ľuboš, podpredseda NR SR (2024-05-03):
Pýtam sa, či sa chce niekto do rozpravy prihlásiť ústne. Nie je tomu tak, takže vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2014-01-29):
Pán poslanec Hlina.
I. Šulaj, poslanec: (2005-06-28):
Hovorili ste o vyrovnaných fondoch, keď ste nastupovali, že nebudeme presúvať medzi jednotlivými fondmi dôchodkového, nemocenského a tak ďalej. V dôchodkovom máme teraz mínus štyri miliardy korún, k 31, 12, 2004 sme zmenili zákon, porušený princíp. Hovorili ste o dvoch ukazovateľoch, že už teraz sa budú dôchodky vypočítavať na základe dvoch ukazovateľov, inflácie a priemernej mzdy. Ale veď nebyť toho, že vystúpi pani Sárközyová a s tým súhlasil aj pán Kaník, tak sa tento systém ani nezmení, ale on sa zmenil, takže aj vy opravujete, prosím vás, tieto reformy a pozerajme sa na to aj z tohto uhla pohľadu. Vy nás nútite, aby sme opravovali tie reformy a máme naň iný uhol pohľadu. Hovorilo sa tu o Českej republike a o Slovenskej republike. Len niekoľko čísiel. Schodok verejných financií za rok 2004, u nás, myslím, že to bolo k HDP 3,3, v Čechách 3 %. Štátny dlh u nás je okolo 523 miliárd korún, u nich je, myslím, že okolo 618 miliárd korún českých, isteže, česká koruna je inakšie posudzovaná, ale pozrime sa na to, aj kedy u nás rýchlejšie rástol a kedy u nich rýchlejšie rástol. Radšej by som splácal 618 miliárd korún českých. Hovorili ste o spotrebiteľských cenách a o náraste cien inflácie, že u potravín to kleslo. Áno, súhlasím, pán minister, kleslo, ale pozrime sa z hľadiska Eurostatu na dlhodobú infláciu, sme druhí v Európe.
Pellegrini, Peter, predseda NR SR (2014-12-11):
Ďakujem pekne. Takže pokračujeme, s faktickými poznámkami sú prihlásení poslanci, poslankyňa Šípošová, Viskupič, Pfundtner a Ján Mičovský. (Ruch v sále.) Poprosím o kľud v rokovacej sále, aby sme mohli čo najskôr pokračovať. Pani poslankyňa Šípošová nie je v rokovacej sále, poprosím s faktickou poznámkou pána Viskupiča. Nech sa páči, pán poslanec, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1193.)
Čaplovič, Dušan, poslanec NR SR (2017-06-14):
Ďakujem veľmi pekne, teraz pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 5 vo IV. časti spoločnej správy spoločne a tieto schváliť. Pán predseda, prosím, dajte o tom hlasovať.
Dostál, Ondrej, poslanec NR SR (2020-04-22):
Pán podpredseda Pellegrini, no, musím konštatovať, že mám smolu, sedím tu celé hodiny a potom si na dve minúty odskočím, lebo už musím, a vy začnete svoje vystúpenie tým, že sa mi prihovoríte. No, tak ja by som sa vám chcel teda revanšovať. Tak chcem povedať, že ja vlastne súhlasím s tou vašou tézou, že asi žijeme v nejakých paralelných svetoch. Nie som si celkom istý, ktorý z tých dvoch svetov je reálny, ale keď som počúval vaše vystúpenie, tak som naozaj mal pocit, že nežijeme úplne v tom istom svete. Povedali ste, že plány vlády nie sú kryté zdrojmi. To naozaj hovoríte vy, ktorí ste vládli v superdobrých časoch a nedokázali ste urobiť ani vyrovnaný rozpočet? Ktorí ste tu zanechali sekeru napriek tomu, že sa ekonomika vyvíjala tak dobre ako ešte nikdy predtým? Vy, čo ste tu v rámci predvolebnej kampane prinášali návrhy zákonov v skrátenom legislatívnom konaní pár dní pred voľbami za stovky miliónov eur? Vy, ktorí ste nechali túto krajinu rozkrádať Kičurami, Počiatkami, Bašternákmi, Kočnermi, Kaliňákmi, grófkami Roškovými? Vy budete hovoriť, že nie sú zdroje? No nie sú zdroje práve preto, ako ste vy riadili túto krajinu! Potom druhá vec. Slabý posun k digitálnej ekonomike. No to vážne? Tie miliardy rozhádzané na informatizáciu spoločnosti pod vaším vedením sú skoro takým symbolom rozkrádania verejných zdrojov ako všetky mýtne a nástenkové tendre. Tretia, posledná vec. Hovoríte o paralelnom svete, kde koronavírus neexistuje. Vy, ktorí ste nedokázali pripraviť krajinu na koronavírus? Vy, kvôli nepripravenosti krajiny celé týždne lekári fungovali bez ochranných prostriedkov?
T. Cabaj, podpredseda NR SR: (2010-06-10):
S faktickými poznámkami sa hlásia pán poslanec Kužma, Kramplová, Vaľová. Končím možnosť prihlásiť sa s faktickou poznámkou. Slovo má pán poslanec Kužma.
Glváč, Martin, podpredseda NR SR (2018-05-16):
Pardon, a končím možnosť prihlásiť sa.
Chren, Martin, poslanec NR SR (2012-10-25):
Ďakujem veľmi pekne. Chcem by som potvrdiť to, čo hovoril pán kolega Zajac vo svojom vystúpení, a zdôrazniť, že jeho pozmeňujúce návrhy, podobne ako ďalšie pozmeňujúce návrhy, či už tie, ktoré predložím ja, alebo tie, ktoré predloží pán kolega Novotný, vychádzajú z dohody a so spolupráce našich poslaneckých klubov v meste Košice a sú takým príkladom možno jednoty názorov alebo toho, že spolupracovať a dohodnúť sa naozaj dá, keď sa chce. Súhlasím aj s tým, na čo pán kolega Zajac upozornil, a poviem to aj vo svojom príspevku, že by sme sa mali držať určitých princípov a nemali by sme podliehať takej nejakej selektívnej slepote. Jednoducho buď chceme mať samostatný zákon o meste Košice, pretože si myslíme, že si toto mesto takýto zákon zaslúži, a v tom prípade v ňom môžeme upravovať ako v špecifickej právnej norme niektoré veci inak, alebo potom tento zákon vlastne ani nepotrebujeme a môžeme sa riadiť zákonom o obecnom zriadení a nemuseli by sme ho vôbec ani prijímať, ani tu využívať čas Národnej rady na rokovanie o ňom. A čo by sme už vôbec nemali, nemali by sme k tomu pristupovať selektívne. To znamená, niektoré zmeny, ktoré sa niektorým z nás nepáčia, odmietnuť, pretože sú v rozpore alebo iné, než sú upravené v tom lex generalis. A niektoré iné zmeny, ktoré sa tiež upravené v zákone o obecnom zriadení, tak tie prijať, pretože niekomu vyhovujú. Tak skúsme sa vrátiť k princípom a skúsme sa držať princípov a povedať si, že buď ideme jednou cestou, alebo druhou cestou, ale vyhnime sa tretej ceste, keď si budeme vyberať len to, čo sa nám hodí.
Bugár, Béla, podpredseda NR SR (2017-04-04):
Ďakujem. Na vystúpenie pána poslanca ako jediný pán poslanec Marosz. Nech sa páči, máte slovo.
Zmajkovičová, Renáta, podpredsedníčka NR SR (2013-12-18):
Ďakujem, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa do rozpravy ústne a vyhlasujem rozpravu zároveň aj za skončenú. Pán navrhovateľ, už nechcete vystúpiť, pani spravodajkyňa taktiež nie. Preruším rokovanie o tomto bode programu. Nasledujúcim bodom programu je prvé čítanie o návrhu poslancov Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Návrh zákona má tlač 789. Návrh na jeho pridelenie na prerokovanie výborom je v rozhodnutí č. 767. Opäť dávam slovo poslancovi Miroslavovi Kadúcovi, aby návrh zákona uviedol. Nech sa páči. [Rokovanie o návrhu poslancov Národnej rady Slovenskej republiky Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 789.]
Žiga, Peter, podpredseda NR SR (2024-06-20):
Prezentujme sa a hlasujme. (Hlasovanie.) 78 prítomných, 77 proti, 1 nehlasoval. Návrh sme neschválili.
Zmajkovičová, Renáta, podpredsedníčka NR SR (2014-02-06):
Ďakujem, pán minister. Pán poslanec, máte možnosť položiť doplňujúcu otázku. Nech sa páči.
Pčolinský, Peter, podpredseda NR SR (2023-05-17):
Otváram všeobecnú rozpravu, kde nemám žiadnu písomnú prihlášku. Jediný prihlásený je pán navrhovateľ. Pýtam sa, či chce ešte okrem neho ústne sa prihlásiť. Nie. Uzatváram možnosť. Jediným vystupujúcim v rozprave je pán poslanec Ledecký.
Osuský, Peter, poslanec NR SR (2011-03-25):
Ďakujem, pán predsedajúci. Myslím si, že čokoľvek, čo prichádza z Európskej únie alebo odkiaľkoľvek, má byť podrobené kritickému posúdeniu. To, čo prichádza dobré, má byť prijímané, a to, čo prichádza nerozumné alebo absurdné, má byť kritizované a odmietnuté. To, čo plodia veľmi často aktívni sociálni inžinieri a byrokrati Európskej únie, tí, ktorí vedia, čo je lepšie pre každého občana Európy, nemusí byť posvätnou kravou. Tak ako nie sú posvätnou kravou ani oni sami, byrokrati, ani predstavitelia Európskej únie. Podliehajú rovnakému posúdeniu zdravým rozumom a na tomto mieste musím povedať, že občan Sulík má rovnaké právo používať zdravý rozum, či je už toho času predsedom parlamentu, alebo predsedom strany, ako každý iný občan Slovenskej republiky. A k tej druhej téme, ktorá zaznela i vo vystúpení predsedu Sulíka. Ja nechodievam do Auparku, bol som tam snáď raz v živote a neviem, že také tričká existujú, ale musím povedať, že ako konzervatívec hlboko súhlasím s posolstvom toho trička a keby som o ňom vedel, tak si ho oblečiem. Takto vďaka tomu, že mi Fórum života poslalo túto bielu stužku, dal som si túto bielu stužku, pretože súhlasím s posolstvom Fóra života a myslím si, že tak ako tie vlaky z Popradu boli vlaky smrti, tak i rozhodnutia zabíjať nenarodené zdravé deti sú filozofiou smrti a vonkoncom nie tak jednoznačne len slobodou jednotlivca. (Potlesk.)
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 134 poslancov, za 87, proti žiadny, zdržalo sa 42, 5 nehlasovali. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy, prosím? Ak nie vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Blaha, Ľuboš, podpredseda NR SR (2024-05-14):
Pán poslanec Martin Dubéci sa prihlásil s procedurálnym návrhom. Nech sa páči.
Pellegrini, Peter, predseda NR SR (2024-02-06):
Pán poslanec Vančo. Nie je v sále. Pán poslanec Malatinec.
Grečková, Lea, poslankyňa NR SR (2012-06-22):
Vážená pani predsedajúca, kolegyne, kolegovia, dovoľte aby som predložila spoločnú správu Výboru Národnej rady Slovenskej republiky o výsledku prerokovania návrhu ročnej účtovne závierky Fondu národného majetku Slovenskej republiky za rok 2011 (tlač 59). Predseda Národnej rady Slovenskej republiky rozhodnutím z 28. mája 2012 č. 44 pridelil návrh ročnej účtovnej závierky fondu za rok 2011 na prerokovanie vo výboroch a v gestorskom výbore do 18. júna 2012. Pridelil ho týmto výborom: Výboru Národnej rady pre financie a rozpočet a Výboru Národnej rady pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Výbor Národnej rady pre financie a rozpočet prerokoval návrh 13. júna 2012 a uznesením č. 27 odporučil Národnej rade Slovenskej republiky návrh schváliť. Výbor Národnej rady pre hospodárske záležitosti rokoval o návrhu 12. júna 2012 a uznesením č. 26 odporučil Národnej rade Slovenskej republiky návrh schváliť. Gestorský výbor na základe stanovísk oboch príslušných výborov a poslancov gestorského výboru vyjadrených v rozprave odporúča Národnej rady Slovenskej republiky návrh ročnej účtovnej závierky Fondu národného majetku za rok 2011 schváliť. Spoločná správa výborov Národnej rady Slovenskej republiky o prerokovaní návrhu ročnej závierky fondu za rok 2011 bola schválená uznesením 18. júna 2012 č. 44. Týmto uznesením má výbor poveril ako spoločnú spravodajkyňu, aby som informovala o výsledku rokovania výborov, odôvodnila návrh a stanovisko gestorského výboru uvedené v tejto spoločnej správe a predniesla návrh uznesenia Národnej rady Slovenskej republiky. Pani predsedajúca, skončila som, prosím, otvorte rozpravu.
B. Bugár, podpredseda NR SR: (2004-10-21):
Nech sa páči, pán poslanec Köteles.
Paška, Pavol, predseda NR SR (2013-04-30):
Ďakujem pekne, pán spravodajca. Otváram rozpravu. Mám písomné prihlášky: za klub SaS pán poslanec Osuský, za klub SDKÚ – DS pani poslankyňa Žitňanská, za klub KDH, teraz sa ospravedlňujem, pán poslanec Hudacký? Á, Hrušovský, pardon. Za klub OĽaNO pán poslanec Kadúc a za klub MOST – HÍD pán poslanec Gál. Ešte mám potom písomnú prihlášku aj od pána poslanca Matoviča. Ešte pán, prepáčte, pán poslanec, pán podpredseda Národnej rady požiadal o slovo. Ešte predtým pán poslanec Brocka. Nie? Omyl? Pardon. Takže nech sa páči, pán podpredseda.
Zmajkovičová, Renáta, podpredsedníčka NR SR (2012-05-15):
Ďakujem. Poprosím, pán spravodajca, zaujmite svoje miesto určené pre spravodajcu. Teraz otváram všeobecnú rozpravu. Do rozpravy som dostala dve písomné prihlášky, pána poslanca Ivana Uhliarika a pána poslanca Tibora Bastrnáka. Nech sa páči, pán poslanec Ivan Uhliarik, máte slovo.
Bugár, Béla, podpredseda NR SR (2011-03-31):
Ďakujem pekne. Vážená pani poslankyňa. (Prerušenie vystúpenia predsedajúcim.)
Janiš, Stanislav, poslanec NR SR (2011-07-11):
Ďakujem za slovo, pán predseda. Kolegyne, kolegovia, nájsť taký Zákonník práce, aby boli spokojní zamestnávatelia a súčasne aj zamestnanci je veľmi, veľmi ťažké. Nájsť univerzálny Zákonník práce pre všetkých zamestnávateľov a pre všetky profesie, ktorých sa Zákonník práce týka, je nadľudská sila. Doposiaľ sa to nepodarilo nikomu. Ale hľadať cesty k tomu je úplne legitímne. A mať rôzne názory na Zákonník práce a na rôzne úpravy je tiež legitímne. A posúva to veci dopredu. Ja len k jednej veci chcem na predrečníka reagovať. A to je dovŕšenie dôchodkového veku. Ako dôvod na zrušenie pracovného pomeru je to aj pre mňa silná káva. Predloženie takto citlivého a vážneho návrhu až v pléne Národnej rady, rovno tu bez nejakého pripomienkového konania, bez nejakej širšej analýzy, čo chceme dosiahnuť a či to vôbec tým dosiahneme, je pre mňa silná káva. Riešme súbeh dôchodku a poberania mzdy, riešme súbeh výsluhového dôchodku a poberania mzdy, riešme to, bavme sa o tom, ale rozhodne nie týmto spôsobom. Ďakujem.
Brocka, Július, poslanec NR SR (2012-08-09):
Páni, ja sa ospravedlňujem kolegom, mojim predrečníkom, ak to zobrali tak osobne, že som niekoho urazil. Ja som len chcel teda posunúť diskusiu možno trošku ďalej, nezdržoval som desiatkami, stovkami pozmeňujúcich návrhov k tomuto zákonu, len som chcel upozorniť na problém, ktorý v tejto chvíli považujem naozaj za chorobu, že tu ľudia chcú vykonávať viacero funkcií, ktoré na prvý pohľad možno nie sú v konflikte záujmov. Spomenul som to preto, lebo je to teraz prípad, ktorý ešte nie je uzavretý. Ale minulý týždeň sa stal náš poslanec, spomeniem jeho meno, pán Muňko generálnym riaditeľom Sociálnej poisťovne. Prosím vás, aj keď to ústava nezakazuje, to nie je normálne. A prečo? My budeme schvaľovať tu v tejto sále rozpočet Sociálnej poisťovne. Pán poslanec Muňko bude sedieť na mieste pána ministra ako predkladateľ a potom budeme hlasovať o tom rozpočte a on si možno presadne ako poslanec na druhú stranu a bude hlasovať za svoj rozpočet, ktorý si sám pripravil. Ten prípad zmocnenca možno je niečo iné, ale ja si želám, aby ste sa na 100 percent venovali tomu, čo chcete robiť, pán poslanec. Ale ja si myslím, že na dvoch stoličkách, aj pri riešení takýchto vážnych problémov, sa proste sedieť nedá, lebo my už 3 týždne rokujeme na tejto schôdzi a vy sem poctivo chodíte tri týždne. No a keď by ste takto ako zmocnenec tu mali tri týždne sedieť, budete chýbať Rómom. A obyčajní ľudia naozaj na to pozerajú takto. Ja teraz to nehovorím ako človek, ktorý by vám chcel škodiť. Len u vás, práve osobitne u obyčajných ľudí, by som očakával, že budete inak pristupovať k veciam. Ale prepáčte, ak ste sa teda ešte nerozhodli, len vy ste sa už dnes vyjadrili do médií. Ja som vás počul, ako ste povedali, že sa postu poslanca Národnej rady nevzdáte, preto som považoval za potrebné sa k tomu vyjadriť. Nebudem mať... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-12-03):
Faktické poznámky dve na vystúpenie pána poslanca. Uzatváram možnosť prihlásiť sa. Pán poslanec Lebocký.
Hrnčiar, Andrej, podpredseda NR SR (2017-12-06):
Pani poslankyňa Janíková.
Krajčí, Marek, poslanec NR SR (2022-12-22):
Ďakujem. Dajte, prosím, hlasovať o pozmeňujúcom návrhu pani poslankyne Bittó Cigánikovej, Mareka Krajčího, Zuzky Šebovej a Anny Záborskej.
Viskupič, Marián, poslanec NR SR (2020-11-26):
Len veľmi rýchlo. Ďakujem pekne.
Draxler, Juraj, minister školstva, vedy, výskumu a športu SR (2015-06-25):
Vážená pani predsedajúca, ďakujem za slovo. Vážený pán poslanec, ďakujem za vami položenú otázku. Chcem podotknúť, že samotná existencia detašovaného pracoviska v zahraničí nie je dôvodom na pozastavenie práva vysokej školy udeľovať absolventom študijného programu zodpovedajúci titul. Teda zjednodušene povedané, nie je to dôvod na pozastavenie akreditácie. Dôležité je, či boli splnené podmienky, pre ktoré bola akreditácia udelená, a či fakulty uskutočňujú študijné programy tak, ako ich mala Akreditačná komisia možnosť posúdiť, teda vrátane detašovaných pracovísk, či už na Slovensku alebo v zahraničí. Môžem len deklarovať, že v prípade, že Akreditačná komisia skonštatuje v akomkoľvek ďalšom prípade, že je porušenie podmienok akreditácie, samozrejme, ja z môjho postu som pripravený spolupracovať a podpísať rozhodnutie tak, ako mi ho doručí Akreditačná komisia. Ďakujem za pozornosť, skončil som.
Hlina, Alojz, poslanec NR SR (2013-12-03):
Tak, pán predsedajúci, bol by som rád, keby tu pán minister nevykrikoval.
Kaliňák, Robert, poslanec NR SR (2011-09-13):
Ďakujem pekne. Ja len naozaj uvažujem, pán predsedajúci, aj mne nešlo prihlásiť z môjho miesta, tak len vďaka hlasovaciemu zariadeniu pána prezidenta som prihlásený a potom som si presadol, takže treba sa na to pozrieť. Zaujímavé vystúpenie, vážený pán predseda, ale mám pocit, že za ten posledný rok si uvedomte, že kto zaviedol najhrubší slovník histórie tohto parlamentu. Že ste sa za rok ako SaS poučili, je síce teda fajn, ale treba naozaj začať od seba, pretože takú mieru atmosféry, ktorá tu bola, nebola nikdy. Tú ste vyprovokovali predovšetkým tým, že na začiatku ste si mysleli, že je možné povedať asi úplne všetko a každého dourážať. Takže od seba treba začať. A ja len dve poznámky k tomu zadlžovaniu. No, povedal to vo svojom prejave aj pán predseda Robert Fico, že vy ste si naplánovali ale minúť viacej peňazí v tom zadlžovaní, tých 12 mld., ako my sme minuli v kríze. Tak táto odpoveď mi tu chýba, nikto na ňu neodpovedal, lebo to je katastrofa, že teda preberiete štát tiež v raste, však môže to kolísať, kríza je tu opäť atď. Ale naplánovali ste si viac. Tak o čo sa chcete v tomto prípade robiť lepšími od tej ľavice? A keď sa pýtate na konkrétne porovnanie, ako by mala kauza vyzerať. Tak ja vám poviem jednu kauzu, ktorá je veľmi príbuzná. Slavkov, určite Kresťanskodemokratické hnutie bude vedieť, o čom hovorím, legálna zmluva, legálna zmluva bola v poriadku podľa zákona, lebo zákon to umožňoval, neetická, pretože vymenili pozemky do lukratívnejšej oblasti. Neetická. Padol minister a celé vedenie pozemkového úradu. To bola reakcia premiéra. Tak má vyzerať reakcia premiéra.
Čiže keď chcete porovnateľnú kauzu, tak takto to bude. A netešte sa, lebo máte prvý rok vládnutia za sebou. To, o čom hovoríte, o tých veľkých kauzách, to je tretí a štvrtý rok. Takže si myslím, že sa k týmto kauzám tohto rozmeru veľmi rýchlo dostaneme podľa toho, ako vám ide, máte mimoriadny talent. (Potlesk.)
Madej, Róbert, poslanec NR SR (2011-11-29):
Ďakujem veľmi pekne. Pán poslanec Fronc, ja by som si vám trošičku dovolil obnoviť pamäť, pretože predpokladám, že si už nepamätáte alebo nechcete pamätať časy, keď tu bol predsedom Národnej rady Richard Sulík a robil tu rôzne legislatívne pokusy. Jedným z tých legislatívnych pokusov, samozrejme, bola úprava platových pomerov, ktorú teraz ideme meniť. Táto úprava platových pomerov spočívala, pán poslanec Fronc, aj v tom, že na rozdiel od vlády Roberta Fica, keď sa platy zmrazovali politikom, sa nezasahovalo nijakým spôsobom do nezávislosti súdnictva takýmito právnymi úpravami. Právna úprava, ktorú presadila SaS spolu vašimi poslancami, pán poslanec Fronc, spočívala v tom, že reálne platy sudcov sa nie zmrazili, ale počnúc januárom mali byť nižšie, mali byť nižšie o 150 eur, sa znižovali. Pán poslanec, práve kvôli pozmeňujúcemu návrhu SaS-ky, ktorý ste podporili aj vy, sa platy mali znížiť. Účinnosť tejto právnej úpravy, a to už by ste si mohli pamätať, lebo to nie je tak dávno, Ústavný súd pozastavil vo vzťahu k sudcom, pretože je a prebieha konanie na Ústavnom súde v tejto veci vo vzťahu k sudcom. Inými slovami, nešlo o zmrazenie platov v súdnictve, išlo o zníženie platov sudcom. A to už je silná káva. Je to jeden z dôsledkov a dôkazov toho, ako táto vládna koalícia politicky zasahuje do súdnictva, čo určite nie je dobré a nepomôže ani občanom priblížiť sa k rýchlej a spravodlivej justícii.
Matovič, Igor, poslanec NR SR (2012-06-22):
Pán poslanec Senko, je pravdepodobne správne kontrolovať generálnu riaditeľku a vymenovávať jej chyby, ktoré prípadne urobila, alebo vymenovať prešľapy, ktoré spravila. Ale nemyslím si, či, že je to správne dnes, lebo dnes moment, na základe ktorého generálnu riaditeľku chcete odvolať, tak je iba ten jeden jediný, či informovala radu v tom danom prípade alebo nie. A tým pádom vymenovávanie všetkých prípadných prehreškov alebo skutočných prehreškov je také trochu zastieranie, ale na druhej strane možno priznávanie toho skutočného dôvodu. Ale ak toto má byť teda skutočný dôvod, že napríklad zadávala nejakú stránku za 500 tis. eur a podobne, ktoré ste vymenovávali, ja osobne by som sa v pohode k tomu pridal alebo k takejto iniciatíve. A pozrieť sa na prsty aj tomuto činiteľovi, ktorého Národná rada v minulosti do tejto funkcie zvolila. A nájdime skutočný dôvod, nejaké nehospodárne nakladanie s prostriedkami a nehľadajme si nejaké paradôvody. A k tomu by som vás teda chcel vyzvať alebo poprosiť, konajme takto, konajme čestne, povedzme jej, tuto, tuto si pochybila, chceme ťa vymeniť a hľadajme spolu naozaj vhodného, lepšieho kandidáta. Ale nehľadajme si zámienku násilím a neznásilňujme zákony, tak ako teraz momentálne robíte. Chcel by som ešte jednu vec upresniť. V predošlej faktickej som reagoval, konkrétne pri týchto prešľapoch som hovoril, že ľudia podriadení pani Zemkovej a priatelia alebo blízki ľudia pánovi Krajcerovi cenzurovali príspevky o našom hnutí v období pred voľbami. Tým som určite ale teda nechcel povedať, že to bolo na príkaz pána Krajcera alebo na príkaz pani Zemkovej. Ale teda každopádne to boli ľudia podriadení pani Zemkovej, tak mala by si s nimi spraviť poriadok aj vtedy, v minulosti.
Majerský, František, poslanec NR SR (2024-02-07):
Ďakujem pekne, pán predsedajúci. Janko, ty si vystihol podstatu a hovoril si vlastne o tom presne, čo sa tu snažíme hovoriť už v podstate dva mesiace, aký, aký naozaj dopad to bude mať na krajinu, aký škodlivý, ako, ako veľa vecí bude nevyšetrených, ako sa s tým bude naozaj bude musieť potýkať polícia, ktorá je teraz už poddimenzovaná, ako sa s tým podľa mňa budú musieť aj veľmi ťažko vysporiadať súdy. A naozaj ja niekedy mám pocit, že môžme tu rozprávať čo chceme, veď sme opozícia a máme právo kritizovať, ale my sme sa tu, myslím, že väčšina z nás snažila naozaj vecne a kriticky k tomu hovoriť tak, aby naozaj tie veci, ktoré sú v tejto novele Trestného zákona škodlivé, aby vôbec tu neboli, ale ako som aj včera vravel, že tá novela Trestného zákona by mala ísť celá preč a normálne ísť do normálneho pripomienkového konania, aby sa k nej naozaj mohli vyjadriť všetci, ktorí sa k nej vyjadriť majú, opravme ju, zhodnime sa tu konsenzom, nech sa schváli, ale nemôže to ísť naozaj tak, ako to teraz vidíme a ešte prídu kopec pozmeňovákov, na ktoré sa nebude dať ani môcť pripraviť a všetko okolo toho. Ja si neviem ani predstaviť, že čo všetko ešte tu v tých pozmeňovákov bude, aký na to čas bude, aby sa to dokázalo naštudovať. Jednoducho tak, tak komplikovaný a ťažký materiál, aby takto rýchlo šiel, je proste pre mňa neuveriteľné. Veď tu nejdeme teraz rozhodovať o tom, že či zajtra bude svietiť svetlo od siedmej do ôsmej, ale ideme riešiť to, aký to bude mať dopad na ľudí v tejto krajine a mne sa rozum zastavuje, že tak rýchlo a takto bez komentára to ideme urobiť.
Grendel, Gábor, podpredseda NR SR (2022-02-25):
Záverečné slovo, pán spravodajca? Nie, prerušujem rokovanie o tomto bode programu. Vyhlasujem prestávku do 15.50 h, kedy budeme hlasovať o tomto uznesení. (Prestávka.)
Bugár, Béla, podpredseda NR SR (2018-11-30):
Na pani poslankyňu písomné, teda faktické poznámky nie sú. O slovo sa hlási pán minister financií, podpredseda vlády. Nech sa páči, máte slovo.
Ďuriš Nicholsonová, Lucia, podpredsedníčka NR SR (2019-02-18):
Poprosím o pokoj v rokovacej sále. Vyhlasujem všeobecnú rozpravu k tomuto bodu za skončenú. Chcem sa opýtať pani navrhovateľky, či je niečo, čo by chcela dodať v rámci záverečného slova. Áno. Nech sa páči.
Verešová, Anna, poslankyňa NR SR (2019-01-29):
Dobrý deň prajem (rečníčka odzdravila navrhovateľa). Vážený pán podpredseda, vážené pani poslankyne, vážení páni poslanci, ako spravodajkyňa určená navrhnutým gestorským výborom pre ľudské práva a národnostné menšiny v súlade s § 73 rokovacieho poriadku predkladám informáciu k uvedenému návrhu zákona pod tlačou, ktorý je pod tlačou 1264. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1330 navrhujem, aby návrh zákona prerokoval ústavnoprávny výbor a výbor pre ľudské práva a národnostné menšiny ako gestorský výbor. Odporúčam, aby návrh zákona výbory prerokovali do 
22. marca 2019, resp. gestorský výbor do 25. marca 2019. Pán predsedajúci, prosím, otvorte rozpravu, do ktorej sa prvá hlásim.
P. Hrušovský, predseda NR SR: (2005-03-16):
(Hlasovanie.) 130 prítomných, 128 za, 2 nehlasovali. Schválili sme body zo spoločnej správy. Počkajte, pán poslanec.
Goga, Pavol, poslanec NR SR (2013-09-13):
Teraz dajte, prosím, pán predseda, hlasovať o návrhu uvedenom v bode 2 spoločnej správy, ktorý bol vyňatý na osobitné hlasovanie. Gestorský výbor ho odporúčal neschváliť.
M. Maďarič, minister kultúry SR: (2007-05-10):
Vážené dámy poslankyne, vážení páni poslanci, návrhom zákona o podmienkach evidencie verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov, čiže audiovizuálnym zákonom sa ošetruje päť takých základných okruhov. Vytvárajú sa podmienky na zabezpečenie ochrany audiovizuálneho dedičstva Slovenskej republiky v nadväznosti na Európsky dohovor o ochrane audiovizuálneho dedičstva a jeho protokol o ochrane televíznej produkcie. Upravujú sa v návrhu zákona všeobecné povinnosti fyzických a právnických osôb pri výrobe, verejnom šírení a evidencii audiovizuálnych diel, zvukových záznamov a multimediálnych diel. Návrhom zákona sa ustanovujú zákonní a dobrovoľní depozitári a tak isto sa ustanovujú podmienky ochrany a obnovy fondu audiovizuálneho dedičstva. V záujme ochrany maloletých sa zavádza jednotný systém označovania a to pre celú audiovizuálnu oblasť, vrátane vysielania. V súvislosti s európskymi kvótami nezávislej produkcie sa v návrhu zákona rieši aj postavenie nezávislého producenta a napokon ustanovuje sa postavenie, pôsobnosť a organizácia Slovenského filmového ústavu ako inštitúcie v Slovenskej republike dominantne zodpovednej za správu a ochranu audiovizuálneho dedičstva. Ďakujem za pozornosť.
Danko, Andrej, predseda NR SR (2016-09-13):
Pán poslanec Ondrej Dostál.
Nemky, Martin, poslanec NR SR (2022-09-27):
Pán predsedajúci, ďakujem pekne za slovo. Ďakujem, kolega, za konštruktívny prístup, teda za to, že myslíte na ľudí, ktorí teda ich príplatky boli zmrazené ešte v roku 2020. Ako môžem súhlasiť, že bolo to v rámci objektívnych dôvodov. Týkalo sa to covidu. Môžme sa baviť o tom, že tie príplatky teda nerastú tým tempom, ako rastie minimálna mzda. Určite vystúpim v druhom čítaní a skúsim vás presvedčiť o tom, že je to dobrý návrh zákona. Ďakujem pekne.
Mikuš, Jozef, poslanec NR SR (2013-09-18):
Ďakujem pekne. Ďakujem pekne za faktickú poznámku, len, pán kolega, zdá sa mi, že sa nerozumieme. To SPP samozrejme súvisí so zadlženosťou, ale súvisí hlavne s dianím, čo sa deje dnes v Národnej rade, aj možno za múrmi tejto sály. A moja podľa vás obhajoba ani nebola obhajoba privatizácie, bola reakcia na vystúpenie pána premiéra, ktorý to všetko odsúdil. Ja som len vysvetlil stav veci, aký bol. A aj to, že tie zisky, o ktorých hovoríte, že dostali tí zahraniční investori, tak 51-percentný zisk išiel do štátnej kasy. A štát s týmito peniazmi môže naložiť, ako uzná za vhodné. Sú to príjmy štátu, ak chce robiť sociálnu politiku, môže. Ale na jednej strane veľmi farizejsky kritizujete príjmy tých privatizérov, ale nekritizujete príjmy toho štátu. Zadlženosť 1998 – 2000. No, pán kolega, vtedy bol v koalícii aj váš predseda a tá vláda nastúpila po Mečiarovej vláde, takže to asi stačí na vysvetlenie. Ale o tom som ja nehovoril. Ja som hovoril o tom, že v roku 2006 odovzdávala druhá Dzurindova vláda a nastupovala prvá Ficova vláda so zadlženosťou 28 percent. To znamená áno, z toho vysokého zadlženia, ktoré vzniklo po Mečiarovej vláde, ktoré bolo treba naprávať, to, čo narobila Mečiarova vláda, tak v rámci Dzurindovej vlády zrealizovaním reforiem, naštartovaním ekonomického rastu sa ešte aj znižoval deficit a zadlženosť tejto krajiny. Bohužiaľ, následné roky išli opačným trendom a dnes sme opäť v problémoch nad 50 percent.
Laššáková, Jana, podpredsedníčka NR SR (2012-09-19):
S reakciou na faktickú poznámku pán poslanec Šuca, nech sa páči.
Hrnčiar, Andrej, podpredseda NR SR (2019-04-04):
Pani poslankyňa Gaborčáková.
T. Cabaj, podpredseda NR SR: (2010-03-10):
Ďalej vystúpi pán poslanec Záhumenský, pripraví sa pán poslanec Peter Gabura.
Fico, Robert, predseda vlády SR (2012-12-06):
Ďakujem pekne. Vážený pán predseda, dámy a páni, dovoľte mi, aby som z dnešnej hodiny otázok ospravedlnil neprítomných členov vlády a oznámil ministrov, ktorí sú poverení ich zastupovaním. Z informácií, ktoré mám k dispozícii, je neprítomný podpredseda vlády a minister vnútra Robert Kaliňák, ale nie sú na neho postavené žiadne otázky. Rovnako sa ospravedlňoval aj prítomný ešte stále pán minister spravodlivosti, ktorý odchádza vo večerných hodinách na pracovnú cestu. Pán predseda, som pripravený odpovedať na otázky, ako boli vylosované. Ďakujem pekne.
Kaník, Ľudovít, poslanec NR SR (2013-05-15):
Ďakujem. Richard zopakoval znova tie argumenty, ktoré mnohokrát musíme hovoriť, lebo také sú, a jednu vec by som chcel len rozviesť ešte viac. Otázka dlhu. Dnes naozaj zápolíme s dlhom, ktorý už naráža na opatrenia v dlhovej brzde a tento dlh bude rásť ďalej, ale nie vždy sa pripomenie, že v roku 2008 bol dlh na úrovni 28 % a bola to prvá vláda Roberta Fica, ktorá tento dlh dokázala takmer znásobiť a dostať ho tým pádom veľmi blízko k súčasným hraniciam. To znamená, že keby nebola zlá hospodárska politika socialistickej Ficovej vlády, rozhadzovanie a zlé opatrenia, s ktorými sa akože bojovalo proti kríze, dnes nemáme taký veľký problém s dlhom, dnes nemáme taký tlak, ktorý je vyvolaný týmito, touto situáciou a že dnešná vláda Roberta Fica len naráža na problémy, ktoré sama v slovenskej ekonomike vytvorila. A to je tá podstata veci a takéto veci by sme nachádzali v ďalších a ďalších parametroch. Zlá hospodárska politika Ficovej vlády ju dobieha a vyrába Slovensku a jeho občanom nové a nové a ťažšie a ťažšie problémy.